ปภ.ชัยนาท  เตรียมรับสถานการณ์ฝน 24 ชม.
นางปวีณ์นุช พุ่มพฤกษ์ หัวหน้าสำนักงานป้องกันและบรรเทาสาธารณภัยจังหวัดชัยนาท เปิดเผยว่า ได้รับหนังสือ แจ้งเตือน ว่าจะเกิดเหตุฝนตกหนักในพื้นที่จังหวัดชัยนาท ไปจนถึงวันที่ 28  สิงหาคม โดยเป็นผลมาจากพายุไต้ฝุ่นฮาโตะ ทำให้มรสุมตะวันตกเฉียงใต้มีกำลังแรงขึ้น  ซึ่งสำนักงานป้องกันและบรรเทาสาธารภัยจังหวัดชัยนาท ได้กำชับให้เจ้าหน้าที่ที่เกี่ยวข้องโดยเฉพาะ เจ้าหน้าขององค์กรปกครองส่วนท้องถิ่นทุกแห่ง เฝ้าระวังสถานการณ์น้ำ ทั้งน้ำฝน น้ำล้นตลิ่งจากแม่น้ำเจ้าพระยา และน้ำป่าที่อาจไหลหลากตลอด 24 ชั่วโมง  
 
โดยเฉพาะพื้นที่อำเภอ สรรพยาและอำเภอเมือง ที่มีบ้านเรือนประชาชนอยู่ติดริมแม่น้ำเจ้าพระยาและพื้นที่อำเภอ หนองมะโมง เนินขาม หันคาและวัดสิงห์ ซึ่งเป็นพื้นที่เสี่ยงเกิดน้ำป่าไหลหลาก
  
“ มีผลในเรื่องน้ำที่ระบายจากทางเหนือ เราต้องเฝ้าระวัง ส่วนฝนที่ตกในพื้นที่ก็เป็นส่วนหนึ่งที่ภาคกลางมีผลกระทบด้วย แต่ก็ให้ทางอำเภอหรือ อปท.แจ้งมา ถ้าเป็นสาธารณภัยก็จะประกาศให้  ”
 
หัวหน้าสำนักงานป้องกันและบรรเทาสาธารณภัยจังหวัดชัยนาท ยังกล่าวเพิ่มเติมว่า ขณะนี้ เขื่อนเจ้าพระยาระบายน้ำออกจากเขื่อนในอัตราไม่เกิน 1,5000 ลบ.ม./วินาที เพื่อลดผลกระทบจากน้ำเหนือให้กับเกษตรกรที่ยังอยู่ระหว่างการเก็บเกี่ยวผลผลิตข้าว ซึ่งคาดว่าจะเก็บเกี่ยวจนแล้วเสร็จภายในช่วงเดือนกันยายน และจะใช้ที่นาของ   เกษตกรเป็นพื้นที่รับน้ำ